ප‍්‍රශ්නය : මහින්ද රාජපක්ෂ ගෙදර යවනවා මිසක් රටේ ඊළඟට ඇතිවිය හැකි තත්ත්වය පිළිබඳව නිවැරැුදි තක්සේරුවක් ජාතික හෙළ උරුමයට තිබුණේ නැහැ කියලා කිව්වොත්? පිළිතුර : නැහැ. අපට ඉතාම පැහැදිලි තක්සේරුවක් තිබුණා. මේ යුගය අපි දැක්කේ යහ පාලනය හා ව්‍යවස්ථාමය වෙනසකට යන ව්‍යුහාත්මක වෙනසක් හා සිස්ටම් එකක් සෑදිය යුතු යුගය ලෙසයි. ඒකේ පළමු පියවර අපි මේ ව්‍යවස්ථා සංශෝධනය අපේ‍්‍රල් මාසය නැත්නම් මැයි මාසය වෙනකොට සිදුවෙනවා. ඒකට සාධනීය ලෙස සකස් කරපු ව්‍යවස්ථා සංශෝධන කෙටුම්පතක් තියෙනවා. ඒකට කවුරුත් පක්ෂයි. කිසි ප‍්‍රශ්නයක් නෑ. තවත් සාධනීය විදිහට ඒක පොහොසත් කළ යුතුයි. තවත් පොහොසත් කරලා තුනෙන් දෙකේ ඡුන්දය ඇතුළේ තවත් කළ හැකි ප‍්‍රතිසංස්කරණ කිහිපයක් තියෙනවා. උදාහරණයක් හැටියට ගත්තොත් මේ අමාත්‍යංශ හා දෙපාර්තමේන්තු නිශ්චිත කරගත යුතුයි. අමාත්‍යංශ තිහ නම් තියෙන්නේ ඒවා මොනවද කියලා නිශ්චිත වෙන්න  ඕනෑ. එතකොට ඒවා එහාට මෙහාට කරන්න බෑ ජනාධිපතිවරයාට. ඒ වගේ දේවල් තව ගොඩක් අපට කරන්න පුළුවන්. ඒ වගේ සාධනීය යෝජනා එක්ක මේක තවත් තහවුරු කරගන්න අපි බලාපොරොත්තු වෙනවා.